b'\n_START_ARTICLE_\nTugomer\n_START_SECTION_\nVsebina\n_START_PARAGRAPH_\nDva starca se pogovarjata, da bo vojna, prika\xc5\xbee se menih, starca mu ube\xc5\xbeita. Menih spregovori o svojem delu, Slovene te\xc5\xbeko spreobra\xc4\x8da, v resnici pa dela za frankovskega kralja, ki \xc5\xbeeli Slovene zavzeti. K menihu pride frankovski trgovec s pismom mejnega grofa Gerona, ki je nezadovoljen z menihovim delom, sicer pa pi\xc5\xa1e o Tugomeru. To je slovenski knez, nekdanji Geronov ujetnik, nujno ga je dobiti za kr\xc5\xa1\xc4\x8danstvo in Franke. Pride Tugomer, trgovec se skrije v hi\xc5\xa1o. Knez potrebuje menihovo pomo\xc4\x8d, da bi dobil Zorislavo, vdovo \xc4\x8celigojevo. V Zorislavo se je zaljubil pri dvanajstih letih, kljub dogovorjeni poroki je raje izbrala \xc4\x8celigoja. Ta je namesto Turomerja dobil tudi vojvodski naziv. Zaradi vsega tega, ga je skrivaj ubil v bitki in bil tedaj odpeljan v Geronovo ujetni\xc5\xa1tvo. Menih mu je pripravljen pomagati, saj tu vidi mo\xc5\xbenost za uspeh._NEWLINE_Nov prizor, Zorislava in njena sorodnica Grozdana delata mo\xc5\xa1ki pla\xc5\xa1\xc4\x8d. Grozdana spra\xc5\xa1uje Zorislavo, zakaj se ne o\xc5\xbeeni s Tugomerom. Grozdana odide, Zorislava pa to\xc5\xbei, zakaj se mora poro\xc4\x8dati z nekom brez mo\xc4\x8dne ljubezni, tako kmalu po nema\xc5\xa1\xc4\x8devani smrti svojega mo\xc5\xbea. Pride Tugomer, spet prosi za ljubezen. Ona mu pove, da je bila \xc4\x8celigojeva, ker je ve\xc4\x8d okrog nje hodil, kasneje pa se je vanj zaljubila. On je v boju padel, Tugomer se je dal ujeti. Njegov vreden naslednik bo, \xc4\x8de gre zdaj nad Franke in se zmagovit vrne._NEWLINE_Dogajanje se preseli na Peruni\xc5\xa1\xc4\x8de, kjer menih in trgovec skrita za grmom opazujeta sve\xc4\x8denika Zovolja in njegovega pomo\xc4\x8dnika de\xc4\x8dka Cveti\xc4\x8dka. Na Peruni\xc5\xa1\xc4\x8de pridejo slovenski \xc5\xbeupanje. Dogovorili se bodo, koga bodo kasneje volili za vojvodo. Najprej dolo\xc4\x8dijo Tugomera, a Zovolj mu ne zaupa, ker je bil dve leti pri tujcih. Neklona bodo volili. K Frankom bodo poslali poslanca, da se za mir dogovori. To naj stori Tugomer, medtem se bodo pripravljali za bitko. Drugi dan menih po\xc5\xa1lje po Tugomera. Pove, kaj je sli\xc5\xa1al skrit v grmovju. Knez je jezen, menih ga spodbuja, naj gre h Geronu. Dogajanje se nadaljuje po Tugomerovi vrnitvi domov. Grozdana je vesela, da bitke ne bo, Tugomer naprej prinese novice Zorislavi. Ta ga okara, da bo njeno srce dobil, ko se bo Frankom postavil z oro\xc5\xbejem po robu. To ga tako vznemiri, da sklene izdati Slovene, le da mu Zorislava pade v roke. Sklene k Geronu na obed odpeljati najpomembnej\xc5\xa1e Slovene._NEWLINE_Prete\xc4\x8de nekaj \xc4\x8dasa, drama se nadaljuje v Zorislavini sobi, kjer jo prepri\xc4\x8dujejo, naj pobegne v gore. A Zorislava bo ostala, \xc4\x8dakala svojega \xc5\xbeenina. Za Tugomera ne vedo, kje je, pred \xc4\x8dasom je pobegnil. Drugih mo\xc5\xbe tudi \xc5\xa1e ni nazaj. Pridejo prve novice \xe2\x80\x93 Franki so v de\xc5\xbeeli. Pride eden od \xc5\xbeupanov, ki je uspel pobegniti od Frankov, ostali so pobiti. Ve\xc4\x8dina jih gre takoj v gore, Zorislava in Zovolj ostaneta, ona ogleduje bodalo v roki. Naprej pridejo frankovski vojaki, nato menih, kon\xc4\x8dno Tugomer. Zorislava je pretresena, ko izve, da se je vse zgodilo zaradi nje. \xc5\xa0ele ona mu pove, da so bili slovenski \xc5\xbeupanje pobiti. Tedaj ji povedo, da je Tugomer ubil \xc4\x8celigoja, zato ga zabode, pobegne v gore. Pride Geron, zadovoljen, da se njemu ne bo treba ukvarjati s Tugomerom. Le Zovolj \xc5\xa1e vzklikne, da bo \xc5\xa1e pri\xc5\xa1el dan slovenstva.'